cyanic-selkie/wikianc huggingface dataset:
СОУ „Цар Самоил“ - Ресен
Презентација на училиштето преку разни форми на натпревари
Голема е бројката на ученици – учесници во натпревари од постоењето на гимназијата па сè до ден денес. Нивните успеси не престанаа. И денес со гордост се сеќаваме на нивните успеси кои ги предлабочија во нивната професионална ориентираност при што општина Ресен се гордее и ќе се гордее со нив. Да ги спомнеме, проф. Доне Гершановски – редовен професор и декан на П.М.Ф. во Скопје, кој како гимназијалец редовно го освојуваше првото место на државните натпревари по физика во периодот на првите години од основањето на гимназијата. Д-р. Миланчо Марковски – освоено прво место на натпревари по биологија на ниво на некогашната федерација во 1977/78 г. за што сведочи неговата понатамошна успешност во доменот на медицината во кардиолошкиот центар „Филип Втори“ во Скопје.
Ламбе Барандовски- републички првак по физика и учесник на Олимпијада во Сотбери – Канада, кој исто е асистент на П.М.Ф. во Скопје. Во 1970 година освоени се први места на Републички натпревари по физика од Ташовски Георги, Нелко Поп – Гошевски и Кирчо Кунгуловски, кои подоцна се упатени во Загреб на натпревар од истата област на Државно ниво.
Тука мора да го споменеме Александар Блажевски кој има учествувано на околу 25 натпревари на регионално, национално и меѓународно ниво од областа на математиката, физиката и информатиката, при што на сите има постигнато забележителен успех. Од натпреварите на национално ниво најмногу се истакнува неговата победа (поделена со струмичанецот Наско Караманов со ист број на бодови) на Првата Македонска Математичка Олимпијада во 1994 година во Скопје и победата од областа информатика на Смотрата на младите истражувачи во 1995 година во Кочани, со играта „Олимписки кругови“ која доби максимални 100 бода од жирито. На меѓународно ниво има освоено три бронзени медали на Меѓународните Математички Олимпијади во Истанбул (1993), Хонгконг (1994) и Торонто (1995)..
Во СОУ „Цар Самоил“- Ресен континуирано работаат како Слободни и Проектни активности Драмската, Рецитаторската и Новинарската секција –Училиштен весник, кои редовно го претставуваат нашето училиште со подготвени програми за потребите во училиштето, во соработка со локалната самоуправа како и претставување  на училиштето надвор од општината т.е. учество на регионални и републички смотри и натпревари.
Драмската секција покрај постојаното учество за училишни потреби - Патрон празник и разни други манифестации   има учествувано на Регионалните аматерски смотри „Струга Април 1974год.“ Со драмскиот текст „Чорбаџи Теодос“ и добиена Бронзена плакета ,исто така има учествувано и на Драмските смотри во Кочани каде што  ученичката Весна Гавриловска се претстави со  Моно драмата Дилбер Стана. Исто така драмската секција беше вклучена во републичкиот проект за СИДА во Битола што се одвиваше во два циклуси  каде што освои II-место.
Литературно- Рецитаторската секција рецитаторите исто така редовно учествуваат  на сите манифестации што се одржуваат  во училиштето како и на сите државни празници вклучени со локалната самоуправа. Да споменеме и тоа дека редовно учествуваат и на Државниот натпревар кој се одржува во месец Мај секоја година.
Земјоделското училиште - перспективи и можности
Промените во општествениот, политичкиот и стопанскиот систем, налагаат перманентни промени во сите сфери на работата и секојдневното живеење. Во смисла на ова имајќи го предвид значењето на образованието како клучен фактор за економскиот, културниот и социјалниот развој и неговата улога на генератор на промени, се утврдени потребите за реорганизација на содржините на образовниот систем, особено на средното стручно образование.
Пред секое училиште треба да се постават основите на воспитно – образовниот систем, односно процес првенствено да се изврши анализа на состојбите во училиштето. При тоа треба да се утврдат неговите јаки и слаби страни, да се изврши избор на солиден и компетентен наставен кадар како и можностите и заканите од средината за да се одговори на современото живеење и творење.
Земајки ја предвид потребата од постојано осовременување на воспитно образовниот процес во склад со современите европски и светски тенденции како што се: висок квалитет на школски кадар, рационализација на целиот образовен систем, како и целосна оспособеност на учениците за директно вклучување во процесот на производство.
Самото училиште се наоѓа во процес на постојано приклучување, прилагодување и усовршување на наставните планови и програми, односно во процес на усовршување и организација на образовната технологија во образовниот процес. Креативноста на наставниот кадар на училиштето со неговиот потенцијал овозможува и придонесува кај учениците да се изгради морална и стручна граѓанска свест.
Училиштето преку наставниот кадар ги согледува потребите од континуирани промени кои се императив на времето и водат кон комплетна грижа за развојот на учениците во личности кои го прифаќаат моделот на доживотно учење и кои можат да одговорат на барањата од современото општество. Мора да се нагласи дека земјоделската струка при СОУ Цар Самоил – Ресен, заедно со другите научно наставни институции, придонесува за зајакнување на општествената позиција на земјоделството, посебно на овоштарството, односно на јаболковото производство и се вклучува во релевантните процеси за градење на добра, сигурна и стабилна иднина на сите граѓани во нашата општина како водечки регион на јаболковото прозводство во нашата земја. Со својата позитивна улога ќе се докаже дека промените и предизвиците на новиот милениум ќе се разрешат само со прогресивен и сериозен третман на земјоделството.
Стратегија и развој
Реформските стратегии во воспитно образовната сфера се движат во насока учениците од земјоделската струка да станат активни носители во едукациско еколошките процеси, односно секогаш да се надградуваат со нови знаења од областа на земјоделството.
Учењето е доживотен когнитивен и психо-моторен процес. Земјоделската струка од СОУ Цар Самоил – Ресен во својата програмска проекција треба и натаму да работи на доградба и надградба на новите наставни дисциплини за остварување на својата стратешка цел и да одговори на предизвиците на новото време.
А тоа значи редовно следење на новите светски трендови во обработката на земјата, правилно одгледување на растителните организми како и квалитетна обработка на земјоделските производи.
СОУ Цар Самоил – Ресен преку земјоделската струка е ориентирано кон развивање и унапредување на знаењата од областа на земјоделството и кон зајакнување и подигање на свеста за заштита и промена на животната средина.
Квалитетното образование е основен двигател на економскиот и општествениот развој во целина. Само преку позитивни измени на средното земјоделско образование, ќе се добијат експерти од земјоделската област и ќе се обезбеди рамноправност со европските земји. Успешен образовен систем постојано ја зголемува заинтересираноста за природните науки.
Во текот на 50 годишно постоење, земјоделската струка даваше полн придонес во подобрување на општествената заедница, остварувајки ја својата мисија фокусирна кон зјакнување на образованието со квалитетен наставен кадар и научни истражувања во областа на природните науки. Оваа мисија училиштето се грижи и понатаму да ја одржува и развива.
Поединечни раководители-директори на училиштето
од 1960 до 2013 година Со Училиштето, од основањето до денес, раководи одговорно-раководно лице со функција директор. Поради недостигот од податоци за одредени временски периоди, останува можноста некои раководни лица само да се спомнат по име и презиме, без некои конкретни податоци. Во периодот од 1949 г. до 1952 г. функцијата на директор во опитната станица ја извршува Златан Кочовски. Од 1953 г. до 1957 г. директор е Тодор Бамјански. Драголуб Цветковиќ од 1958 г. до 1962 г. е директор на земјоделското училиште “Јосиф Јосифовски Свештарот“. Илија Думовски, роден 15.05.1922 г. во с. Јанковец, Ресенско. Земјоделско – шумарски факултет завршува  во Скопје и работи како професор по земјоделски предмети во училиштето. Од 1962 г. до 1970 г. ја обавува функцијата директор на Училиштето.
Нико Наумовски, роден 1932 г. во Ресен. Заваршил земјоделско-шумарски факултет во Скопје во Училиштето работи како професор по земјоделски предмети. Функцијата директор на Училиштето ја обавува од 1970 г. до 1974 г. Симо Крушаровски, роден 15.03.1936 г. во с. Подмочани, Ресенско. Завршува земјоделско-шумарски факултет во Скопје и изведува настава по земјоделски предмети во Уилиштето. Од 1974 г. до септември 1977 г. ја обавувал функцијата директор на Училиштето.
Никола Василевски, Роден 02.06.1935 г. во с. Избишта, Ресенско. Завршил Филозовски факуштет во Скопје. На 01.09.1960 г. се основа гимназијата “Стив Наумов“ а Никола Василевски започнува да ја обавува функцијата директор. Негова заслуга е припојувањето на нижото Земјоделско училиште, кое постоеше одвоено. На оваа функција е до 31.06.1964 г. Тој е творец и основоположник на Ресенската керамичка колонија која успешно ја водел дваесет години.
Трајан Пецалевски, роден 21.01.1936 г. во с.Сопотско, Ресенско. Завршува ПМФ и се стекна со звањето дипломиан професор по географија. Во училиштето работи како професор по георафија а функцијата директор ја извршува од 31.06.1964 г. до 01.09.1972 г.
Лилјана Лабачевска, родена 10.01.1937 г. во Скопје. Завршува ПМФ во Скопје и се стекнува со звањето дипломиран професор хемија. Во училиштето работи и изведува настава по предметот хемија а функцијата директор на Училиштето ја обавува од 01.09.1972 г. до 13.04.1982 г. За време на нејзиното директорување во 1977г. училиштето го менува името во “Јосип Броз Тито“.
Јован Таневски, роден 13.051940 г. с. Лавци, Ресенско. ПМФ завршува во Скопје и се стекнува со звањето дипломиран професор по математика. На двапати е директор на Училиштето и тоа: 1982 г. до 1998 г. и од 2001 г. до 2003 г. За време на неговиот прв мандат во 1993 г. Училиштето го менува името во “Цар Самоил“.
Митко Јаневски, роден 25.09.1953 г. с. Езерани, Ресенско. Дипломира во САД, Њујорк на факултетот Хобарт и се стекна со звањето дипломиран психолог, а потоа завршува и на Филолошкиот факултет во Скопје и 1982 г. се стекна со звањето дипломиран професор по англиски јазик и литература. Во училиштето изведува настава по предметот аглиски јазик а функцијата директор на Училиштето ја обавува од 1999 г. до 2003 г. Славица Божинова, родена на 31.01.1967 г. во Ресен. Дипломирала на ПМФ во Скопје и се стекнала со звање дипломиран професор по биологија. Во училиштето работи и изведува настава по предметот биологија. На местото директор на Училиштето е од 2003 г. до 2009 г. Во овој период училиштето е вклучено во следните проекти: SEA, BET – 4, E – school, Темпус, Модернизација на образование, Трговија со луѓе (ИОМ), Органско производство, Компјутер за секој ученик, Подигање на овошен насад, Проект за развој на предприемништво, Изградба на спортска сала и МААСП. Зоран Тански,роден на 16.06.1968 г. во Ресен. Дипломира на Филозофскиот факултет во Скопје и се стекана со звањето дипломиран професор по историја. Во училиштето е вработен од 1999 г. и изведува настава по предметот историја. На функцијата директор е од 01.09.2009 г до јануари 2012. Во овој период училиштето е вклучено во проектот ЦГИ со поддршка од ОБСЕ.
Варминско-мазурско Војводство
Варминско-мазурско Војводство (województwo warmińsko-mazurskie) — војводство во Североисточна Полска. Главен и најголем град е Олштин. Војводството зафаќа површина од и има 1.443.967 жители (2014).
Војводството се граничи со Подлаското Војводство на исток, Мазовското на југ, Кујавско-поморското на југозапад, Поморското на запад, Висланскиот Залив на северозапад и Калининградската Oбласт (ексклава на Русија) на север.
Кон почетокот на новиот век, подрачјето било дел од Полско-литванската Државна Заедица. Со првата поделба на Полска во 1772 г. овие области влегле во новосоздадената пруска покраина Источна Прусија како нејзин јужен дел. По Втората светска војна подрачјето е поделено помеѓу Полска и СССР, а сето староседелско германско население е насилно протерано во Германија. И покрај прогоните, денес сепак постои малобројно германско малцинство.
Особено значење во војводството има Мазурското Поезерје, со преку 2.000 езера, меѓу кои и двете најголеми во земјата — Шњардви и Мамри. Меѓу препознатливите знаменитости се вбројуваат замоците како Лиѕбарчкиот, Пјењенежнскиот, Олштинскиот, како и Катедралниот Рид во Фромборк, каде живеел и работел астрономот Никола Коперник. Лиѕбарчкиот замок подоцна станал дом на Игнациј Красицки, наречен „Кнезот на полските поети“. Од посебно духовно значење се христијанските светилишта Швјента Липка во Мазурија и Гетшвалд во Вармија.
Варминско-мазурското Војводство има најбројно украинско население во Полска, што се должи на присилните преселби спроведени од СССР и полската комунистичка власт. Најпознат од овие потфати е операцијата „Висла“.
Градови и гратчиња
Војводството има 49 градски населени места, тука наведени по број на жители според состојбата во 2006 година:
Управна поделба
Војводството е поделено на 21 округ, од кои 2 градски и 19 земски. Тие пак се делат на вкупно 116 општини.
Базилика на Исусовото Срце (Брисел)
Базиликата на Исусовото Срце  (француски : Basilique du Sacré-Coeur or Basilique de Koekelberg) ) е црква која се наоѓа во Брисел, Белгија и е во склопот на Римокатоличката црква. Оваа е шеста по големина црква во светот, изградена во 1905 година, а за последен пат реновирана во 1971 година.
ДМС-1000
ДМС-1000 бил опитен радар за пребарување на површина развиен од лабораторијата за зрачење на МИТ и произведен во ограничен број од страна на „Western Electric“ кон крајот на 1942 година. Првата единица била испратена да ја користи крајбрежната команда на РАФ во авиотните Либератор ГР и стапила во функција во јануари 1943 година под името АСВ Марк IV. До јуни биле примени седум дополнителни примери, испратени до РАФ ескадрила бр. 224, каде што биле оперативно користени преку Средноатлантскиот јаз. Повеќе не биле произведени и производството се префрлило на сличниот АН/АПС-2 за понатамошни испораки, познати во службите на РАФ како АСВ Марк В.
Дрондорф
Дрондорф — село и поранешна општина во округот Залцландкрајс, во Саксонија-Анхалт, Германија. Од 1 јануари 2008, е дел од градот Ашерслебен.
Премка
Географија и местоположба
Селото се наоѓа во областа Горно Кичево, сместено во Кичевската Котлина, во северниот дел на подрачјето на Општина Кичево. Селото е ридско, на надморска височина од 770 метри. Од градот Кичево е оддалечено 7 километри. Селото е сместено на западните падини на Челоица.
Куќите на ова село се сместени помеѓу низинското земјиште на запад и повисокото планинско земјиште на исток. На пониското земјиште се наоѓа плодна почва погодна за жито, додека на повисокото земјиште има шуми и пасишта. Околни села се: Шутово и Гарани.
Месностите во планинскиот дел на атарот на селото ги носат следниве имиња: Чукле, Танасица, Јавор, Божаноски Камења, Разбојиште, Извор, Софра, Преслап, Црн Камен, Трлеец, Јасак, Рамни Лаз, Кошари, Мечи Камен, Пејкоа Глаа, Пештери и Лојчи Рид. Месностите во низинскиот дел на атарот на селото ги носат следниве имиња: Брилојец, Кливница, Срачкина Меѓа, Гроб, Стеже, Дупчишта, Гавез, Каменица, Мавроец и Огради.
Историја
Премка е старо село во Кичевската Котлина. Први пишани историски податоци за селото Премка се сретнуваат во турските пописни дефтери од втората половина на XV век, односно во 1476/77 година, кога селото се споменува под истото име со 82 словенско-христијански куќи, во кои имало 72 семејства, 5 неженети и 5 вдовици, сите христијани.
На атарот на Премка постојат старини и карактеристични топоними. Околу 15 минути пеш источно од селото се наоѓаат Танасица, Трноец и Чукле со остатоци од ѕидови на куќи и гробови. Во народното предание се верува дека таму лежело старото село. На местото Танасица мештаните одат за зимскиот Атанасовден. Жителите на тоа село подоцна се спуштиле во денешното село.
Месностите Чифлик и Ледина се наоѓаат западно од селото на пониско земјиште. Таму во век имало чифлиг на кој работеле македонски семејства. На тоа место имало и црквиче и бунар. На месноста Ледина, пак, има стари гробови.
Мештаните на Премка многу страделе од Арбанасите од соседните села, Шутово и Гарани, што се зголемило пред крајот на отоманскиот период. Во тој период за неколку години биле убиени 27 мажи. Во 1905 година бил убиен селскиот поп од родот Каракостовци.
По ослободувањето од отоманската власт, ситуацијата во селото се променила. Селото станало општинско седиште и тоа траело до 1941 година. Во 1927 година била подигната голема училишна зграда, во која работеле двајца учители.
За време на Втората светска војна, селото се нашло под балистичка окупација. Тогаш било трипати запалено и биле убиени неколку мажи, жени и деца. Воедно, била украдена и стоката и мештаните на Шутово зазеле некои од најубавите ниви во селото.
Стопанство
Атарот зафаќа простор од 7,7 км2. На него преовладуваат пасиштата на површина од 415 хектари, на обработливото земјиште отпаѓа 198 хектари, а на шумите 140 хектари.
Селото, во основа, има полјоделско-сточарска функција.
Помеѓу двете светски војни во селото биле отворени три работилници и селаните купиле ниви во самата котлина.
Население
Според податоците од 1873 година, селото се нарекувало Прешка и имало 44 домаќинства со 52 жители муслимани и 220 христијани.
Според податоците на Васил К’нчов („Македонија. Етнографија и статистика“) од 1900 година, во селото имало 365 жители, од кои 320 христијани и 45 муслимани. Според егзархискиот секретар Димитар Мишев („La Macédoine et sa Population Chrétienne“), во 1905 година во Премка имало 304 жители, под врховенството на Бугарската егзархија.
Пописот од 1991 година не бил целосно одржан во селото Премка, бидејќи дел од неговото население одбило да учествува, односно го бојкотирало неговото одржување, поради што за таа пописна година, за селото нема целосни податоци.
Според пописот од 2002 година, во селото Премка живееле 134 жители, од кои: 25 Македонци, 108 Албанци и 1 останат.
Според последниот попис од 2021 година, во селото живееле 77 жители, од кои 6 Македонци и 71 Албанец.
Низ годините ова било вкупното население и етничка припадност на населението во Премка:
* Извор: Државен завод за статистика на Република Македонија (1948-2002), според податоци од официјалните пописи во соодветните години
Родови
Премка е мешано православно-муслиманско село. Денес, во најголем дел во селото Премка живеат муслимански Албанци, но во минатото секогаш најголем дел од населението биле православните Македонци.
Според истражувањата на Јован Трифуноски во 1960-тите години родови во селото се:
Според истражувањата, пак, на Тома Смиљаниќ во периодот од 1921-1926 година родови во селото се:
Самоуправа и политика
Селото влегува во рамките на Општина Кичево, која била проширена по новата територијална поделба на Македонија во 2013 година. Во периодот од 1996-2013 година, селото се наоѓало во некогашната Општина Осломеј.
Во периодот од 1965 до 1996 година, селото се наоѓало во рамките на големата општина Кичево. Селото припаѓало на некогашната општина Кичево во периодот од 1955 до 1965 година.
Избирачко место
Во селото постои избирачкото место бр. 0796 според Државната изборна комисија, сместено во просториите на основното училиште.
На претседателските избори во 2019 година, на ова избирачко место биле запишани вкупно 125 гласачи.
Иселеништво
Сосем се иселени македонските родови: Митревци, Аврамовци и Китановци, кои се иселиле Белград и Гроцка. По Втората светска војна, околу 30 семејства се иселиле во Скопје и Кичево. Припаѓале на поедини родови во селото.
733 Мокија
733 Мокија — астероид кој кружи околу Сонцето. Покривањето на објектот било набљудувано од страна на Оскар Каналес Морено на 1 октомври 2001 година.
Црква „Св. Атанасиј“ - Големо Црско
Местоположба
Црквата е над селото, а околу нејзе се наоѓаат и селските гробишта.
Историја
Во нејзе се наоѓа икона од 1828 година на Архангелот Михаил, дело на зографот Димитар од Самарина.
Орељана де ла Сиера
Орељана де ла Сиера — општина во покраината Бадахос, во автономната заедница Екстремадура, Шпанија.
Насер Бухани
Насер Бухани (Nacer Bouhanni; р. во ) — француски професионален друмски велосипедист, кој вози за професионалната континентална екипа.
Се насочил кон спринтот и станал француски национален друмски првак во 2012 година. Иако неговиот прв настап на некоја голема трка бил во 2012 година, негов вистински пробив бил настапат на Џиро д’Италија 2014, кога освоил три етапи и бодовниот пласман. Во август 2014 година било објавено дека Бухани ќе го напушти ФДЖ и дека ќе се приклучи на на двегодишен договор од 2015 година.
2014
Сезоната 2014 била многу успешна за Бухани, со бројни победи вклучувајќи три етапи на Џиро д’Италија, како и освојувањето на бодовниот пласман на трката. На Вуелта а Еспања, Бухани победи на два масовни спринта, на втората и осмата етапа. На осмата етапа се појавиле накрсни ветрови, а Бухани успеал да се задржи со првата група, победувајќи во контроверзниот спринт пред Мајкл Метјус и Петер Саган. По повлекувањето од Вуелта, Бухани дал интервју во кое изнел критики за управата на екипата. Како одговор, Марк Мадио го отстранил од остатокот на сезоната, поради што Бухани се одлучил да ја напушти екипата за Кофидис.
2015
Морал да чека до април за да ја добие својата прва победа за неговата нова екипа на воведната етапа на Сиркут де ла Сарт во масовен спринт откако бегството било достигнато во рамки на последниот километар. Исто така, ја освоил последната етапа на трката. Малку подоцна во месецот ја освоил Гран при де Денен втора година по ред. Својата прва победа за екипата на некоја трка од Светската турнеја ја остварил на втората етапа на Критериум ди Дофине во масовен спринт. Ја повторил победата на четвртата етапа по жестоката завршница со многу напади. Бухани бил принуден да се повлече од Тур де Франс по падот на 12. километар на петтата етапа.
2016
Бухани ја освоил првата етапа на Волта а Каталуња и ја носел водечката маичка.
Бухани се повлекол од националните првенства поради повреда на раката здобиена при тепачка со гости во хотелот ноќта пред трката. Повредата, исто така, предизвикала да се повлече од Тур де Франс.
На 21 август 2016 година, Бухани го освоил Јуроајс Класик во спринт, но подоцна поради неправилно спринтање му била одземена победата.
Инциденти
Бухани бил казнет една минута поради удирање на друг возач, Џек Бауер, на Тур де Франс 2017. Судиите на трката исто така го казниле со 200 швајцарски франци. Бухани бил исто така под истрага по контактот со Антони Малдонадо на крајот на етапата на Тур де л’Ен во август. Судиите на трката одлучиле да не преземат дејствија. Подоцна во 2017 година, по трката Париз-Бурж, Бухани морал да биде одвоен Руди Барбје, кој ја освоил трката. Бухани подоцна се извинил за своето однесување, но искажал дека Барбје возел опасно и неправилно во завршниот спринт. Во мај 2018 година, француското спортско списание L'Équipe пријавило дека Бухани бил вклучен во „насилна кавга“ со спортскиот директор на Кофидис, Роберто Дамијани, во автобусот на екипата по Трката околу Франкфурт, на која Бухани не завршил.
Распоред на резултатите на големите трки
СО = се откажал; — = не учествувал
Орељана ла Вјеха
Орељана ла Вјеха — општина во покраината Бадахос, во автономната заедница Екстремадура, Шпанија.
Меринген
Меринген — село и поранешна општина во округот Залцландкрајс, во Саксонија-Анхалт, Германија. Од 1 јануари 2008, е дел од градот Ашерслебен.
Список на планетарни системи
Ова е список на 53-те планетарни системи, вклучувајќи го Сончевиот Систем, подредени по оддалеченост од матичната ѕвезда. Табелата содржи информации за координатите, спектралните и физичките својства и бројот на потврдени планети. Двете најважни ѕвездени својства се масата и металичноста бидејќи како се образува планетарниот систем. Оние со поголема маса и металичност имаат повеќе планети кои се воедно и помасивни.
Највеќето наведени ѕвезди се од сончев тип, претежно во спектралните класи F, G и K, бидејќи астрономите обично наоѓаат планети околу ѕвезди слични на Сонцето. Некои ѕвезди се џинови, што потрошиле сиот водород во јадрото. Со пронаоѓањето на планети околу џиновски ѕвезди, научниците дознаваат за развојот на планетарните системи и промената во одликите на планетите со текот на развојот на матичната ѕвезда.
Постојат 371 ѕвезди со само по една позната планета и 53 ѕвезди со повеќе од една. Од нив, 34 имаат по 2 планети, 10 имаат по три, 5 со четири, 1 со пет, 2 со шест и 1 со осум. Ѕвезда со највеќе потврдени планети е Сонцето (8). Најмасивната матична ѕвезда е Ипсилон Бик (2,723 M☉), а најнемасивна е 2M J044144 (0,021 M☉). Најбогата со метал е 1RXS 1609 (0,616 dex, 4,13 × Sun), а најсиромашна е HIP 13044 (−2,086, 0,0082 × Sun). Најблиската матична ѕвезда на вонсончева планета е Ипсилон Еридан (10 сг), а најоддалечената е MOA-2008-BLG-310L (23807 сг). Гледано од Земјата, по изглед најсјајна е Полукс (1,15), а најбледа е OGLE-2005-BLG-390L (27,98).
Вонсончеви планети
Обоените редови означуваат дека ѕвездата има барем три планети.
Кизер (остров)
Кизер е остров покриен со мраз околу 15 nmi - 10 nmi југозападно од Островот Кроненвет на западниот крај на Ледениот гребен Сулцбергер кај Брегот на Сандерс, Земјата Мари Бирд, Антарктик. Тој беше мапиран од истражувањата на Геолошкиот институт на САД (USGS) и од U.S. Морнарица воздушни фотографии (1959–65), и беше именуван за поручник T.L. Kizer, У.С. Морнарица, пилот на хеликоптер на USS Glacier (AGB-4) кој го видел островот од воздух на 26 јануари 1962 година ..
Рафаил II Цариградски
Рафаил II — грчки духовник и вселенски патријарх од 1603 до 1607 г.
Живот
Владикувал како митимнски митрополит, па во март 1603 г. е избран за вселенски патријарх. Се зафатил за уредување на многу црковни работи и издал бројни посланија. Судирите со неговиот претходник, Неофит II, предизвикале многу проблеми во црквата. Александрискиот патријарх Кирил II (Кирил Лукарис) во писмо до ираклискиот митрополит Дионисиј, напишал дела „... Рафаил владееше со Патријаршијата како тиранин повеќе од четри години ...“.
Базука
Базука (Bazooka) – рачен противтенковски фрлач на гранати на ракетен погон. . Истиот бил развиен во Соединетите Американски Држави во текот на Втората светска војна. Ова оружје претставувало своевидна иновација во пешадиската борба. Испукувало високоексплозивни противоклопни гранати наменети за уништување тенкови, оклопни возила, бункери.
Опис и развој
Базуката ја измислил американскиот физичар и иноватор Роберт Годард за потребите на американската војска како противоклопно оружје. Ова оружје Годард го развил за време на Првата светска војна 1918 година, во што учествувал и Клеренс Хикман. Меѓутоа, оружјето не било воведено во оперативна употреба заради завршување на војната.
Развојот на кумулативната граната започнал за време на истражувањето на американскиот физичар Чарлс Едвард Монро (1880). Подоцна, во периодто меѓу двете светски војни, САД развивале противоклопно оружје во вид на рачни гранати и тромблонски мини кои се испукувале од пушки M1903 Спрингфилд, М1 Гаранд, итн. Овој систем со модификација која ја извел Едвард Ул воведувајќи ја кумулативната граната, бил воведен во оперативна употреба во 1942 година.
Втора светска војна
Базуката првпат се користела за време на Операцијата факел, за време на сојузничко слетување во Северна Африка. Сепак, генералот Двајт Ајзенхауер бил разочаран од недостигот на искуство на војниците кои го користеле ова оружје.
Германците дошле на неколку примероци на базука од Црвената армија за време на операцијата „Факел“, по што тие развиле свое оружје, панцершрек (Panzerschreck). Тоа имало поголем калибар, многу поголем опсег и подобрена граната. Американската војска можела да ги користи и базуката и панцершрекот истовремено против германските тенкови. Тие подоцна сфатиле дека решението на панцершрекот е многу поефикасно од оригиналната базука во однос на уништување на оклопот. Екипажот што го користел ова оружје бил многу ранлив, поради изложеност на непријателски оган, но и по пукањето, поради големите барутни гасови што ја откривале нивната позиција.
Во втората половина на војната, американската војска имала значително поголемо искуство со системот и развила успешна тактика против непријателските тенкови. Кога пукале, екипажот заземал значително повисока позиција во однос на непријателските тенкови, а потоа ги уништувале со погодок во моторот. За време на Битката кај Аракурт во Франција (1944), американската војска поставила 2-3 базуки под крилјата на училиштен авион Пајпер Ј-3, со што уништие 6 германски тенка.
Виетнамска војна
М20 Супер базуката била користена од американските маринци на почетокот на војната. Подоцна била заменета со посовремени брзи топови M67 и лансери M24 ЛАВ. Јужновиетнамските сили го користеле овој систем до крајот на 1960-тите години.
Други конфликти
Базуката се користела за време на Португалската колонијална војна, но исто така и за време на кампањите во Индокина и Африка.
Велко
Велко (XIV век) ― заповедник (архонт), на тврдината Гинекокастро (во близина на Солун), поставен од српскиот владетел Стефан Душан, кон средината на 14ти век.
За време на византиско-српскиот судир во 1350 година, му ветил на царот Јован VI Кантакузин дека ќе му ја предаде тврдината, но подоцна се премислил ѝ останал на страната на српскиот владетел.
Фреклебен
Фреклебен — село и поранешна општина во округот Залцландкрајс, во Саксонија-Анхалт, Германија. Од 1 јануари 2008, е дел од градот Ашерслебен.
NVRAM
Non-volatile random access memory (NVRAM) (постојана меморија) е општо име кое се користи за да се опише каков било тип на меморија со случаен пристап (RAM) која не ги губи своите податоци откако ќе се исклучи. Тоа е спротивно од најчетите облици на меморија со директен пристап денес,  и обете побаруваат континуирана енергија за да ги задржат своите податоци. NVRAM е подгрупа на повеќе општи класи на не-пребришливи типови мемории, со таа разлика што NVRAM уредите нудат случаен пристап, за разлика од тврдиот диск (hard disks).
Најпознат облик на NVRAM меморија денес е flash меморија. Во некои од недостатоците на flash меморијата спаѓа и побарувачката да се запише во поголеми блокови од прецизното адресирање на повеќето сметачи, и релативно ограниченото траењето на flash меморијата заради конечниот број на пиши-бриши циклуси (повеќето потрошувачки flash производи за време на пишување можат да издржат околу 100,000 пишувања пред меморијата да почне да се расипува). Друг недостаток е ограничувањето на изведбата кое ја спречува (flash) меморијата да го совпадне времето за одговор, а во некои случаи, и случајното адресирање понудено од обичните форми на RAM. Неколку понови технологуии се обидуваат да го заменат флешот во одредени улоги и некои дури тврдат дека се навистина, кои нудат изведба на најдобрите SRAM уреди со не-пребришливоста од Flash. Но и денес овие алтернативи не нашле примена.
Постари NVRAM-ови
Постарите сметачи користеле различни мемориски системи од кои некои биле не-пребришливи, (нетипично за дизајнот), туку едноставно се  нус појава на нивната изградба. Највообичаена форма на меморија низ 1960-тите била меморија на магнетно јадро, која складира податоци на поларноста на мали магнети. Сè додека магнетите ја одржуваат нивната состојба и со исклучена енергија, јадрената меморија е исто така не-пребришлива.
Прилагодената ROМ била најбрзото решение,но имала недостаток да биде способна да биде напишана само еднаш кога чипот бил  првенствено дизајниран. ROM-овите се состојат од низа диоди трајно заварени за да ги вратат потребните податоци, диодите изградени во оваа конфигурација кога тие биле произведени.
PROM го подобрил овој дизајн, дозволувајки му на чипот да биде електрично запишан од крајкниот корисник. PROM се состои од низа диоди кои се првично поставени  на единечна  вредност, на пример “1”. Со додавање повисока енергија од нормалната, одредена диода може да изгори(како осигурувач),со што трајно го поставува тој бит на 0.
PROM беше благодат за компаниите кои посакаа да ги подноват содржините со нови поправки,или најизменично да произведат бројни различни производи користејки го истиот чип. На пример PROM беше широко користен за кертриџи за играчки конзоли во 80-тите. За сите оние кои бараат реални RAM перформанси и стабилност, обично треба да го користат конвенционалниот RAM уред и резервна батерија.Ова беше заедно решение во старите компјутерски системи како оригиналниот Apple Macintosh, кој користел мала количина на меморија обезбедена од копчето за батерија за зачувување на основните информации за поставување како што е boot volume.Многу поголеми батерии сè уште се употребуваат како кеш за брзите бази на податоци, побарувајќи одредено ниво на перформанси.
Мобилна транзистор порта
Голем напредок во NVRAM технологијата е воведувањето на лебдечки-порти односно транзистори, што довело до воведување на програмабилни мемории кои можат да се бришат т.е EPROM. EPROM се состои од мрежа на на транзистори, чиј прекинувач е заштитен со висококвалитетен изолатор. Под туркање на електроните од базата со примена на поголем од нормалниот напор, електроните стануваат заробени во спротивната страна на изолаторот, со што се врши трајно премостување на транзисторот на 1.EPROM може повторно да се постави на базата (сите 1 или сите 0, во зависност од дизајнот) со примена на ултравиолетово светло.Ултравиолетовото светло има доволно енергија за туркање на електроните низ изолаторот и да ја врати базата во почетната состојба. Во тој момент EPROM може повторно да се програмира од почеток.
Како подобрување на EPROM стигнува EEPROM, кој за разлика од обичниот EPROM, овој EEPROM може да се ресетира со помош на електрична енергија. Од таму и доаѓа второто Е.Битовите се ресетираат дури и со поголема можност низ другите терминали на транзисторот. Високиот напон всушност ги вшмукува сите електрони низ изолаторот, и со тоа се враќаат на почетната состојба.Овој процес е голем недостаток затоа што на чипот се врши механичка работа.
Еден начин на пристап за презапишување на бројот на ограничувањата е да се има стандарден SRAM, каде што секој бит е поддржан од страна на EERPOM бит. При нормална работа на чипот функционира толку брзо како и SRAM и во случај на прекин на електрична енергија содржината брзо се пренесува на EERPOM,од каде што се враќа назад кон следното вклучување на компјутерот. Таквите чипови се нарекувале NVRAM од страна на нивните производители.
Основата на флеш меморијата е идентична со EERPOM,се разликува во главно во вантрешниот изглед. Флеш меморијата овозможува самата таа да биде напишана само во блокови, која значително го поедноставува внатрешното запишување и овозможува голема густина. Густината на меморијата за складирање е главен решавачки фактор за трошоците во најголемиот дел на меморијата во компјутерот, и поради тоа флешот се развил во еден од најмалкупотрошни цврсти мемориски уреди кои стојат на располагање.
Деверол
Островот Деверал  (-81.46667°N, 161.9°W) е мал остров покриен со мраз, кој се издига над Ледениот полицата Рос североисточно од Заливот Бомонт.
NVRAM
Мобилна транзистор порта
Почнувајќи од околу 2000,побарувачката за поголема количина флеш ги води производителите да ги користат само најновите произведени системи за да ја зголемат густината што е можно повеќе.Иако производствените ограничувања започнуваат да доагаат во игра,нови “повеќе –бит-ни” техники се чини се способни да  ја удвостручат или 4 пати да ја зголемат густината дури на постоечки опсег.
Деверол
Именуван е од Експедиција на Антарктикот Геолошко истражување на Нов Зеланд (1960–61) за Вилијам Х. Деверал, радио оператор во Scott Base, 1961 година.
NVRAM
Најнови достигнувања
Ограничени пишувачки –циклуси на Флеш и EERPOM  и се сериозен проблем за секој а вистинска улога на  RAM.Освен тоа,големата  енергија која побарува запишување во ќелии е проблем  во нискомоќните дејности, каде NVRAM е најчесто употребуван. На енергијата исто така и треба време да биде “изградена” во уред познат како набојна пумпа,што го прави пишувањето многу поспоро од читањето, и до 1000 пати поспоро.Бројни нови мемориски уреди се предложени за решавање на тие недостатоци. До денес,единствен таков систем за внес на широко распространето производство е фероелектрична RAM, или FeRAM.FeRAM користи фероелектричен слој  кој притоа е сличен на конвенционалните DRAM,тој слој држи набој во 1 или 0 дури и при одстранета енергија.До денес, FeRAM е произведуван со послаби пресметувачки можности, па дури и најнапредните истражувања се сè уште со двојно поголем  линиски опсег од најпознатите оној на флеш уредите.Иако оваа разлика може да биде адресабилна под нормални околности,како што флеш се движи кон мулти-битни мемориски ќелии разликата во мемориската густина се чини дека се зголемува наместо да се намалува. Друг пристап за да ги забележите главните развојни достигнувања е Magnetoresistive RandomAccess Memory, или MRAM, која користи магнетни елементи и  во главно делува  на начин  сличен на јадрто,барем во првата генерациска технологија. До денес само еден МРАМ  чип е  запишан во производството: На Everspin Technologie 4Mbit del,кој е прва генерација на  MRAM кој употребува  cross-point поле индуцирано пишување. Две технологии од втората генерација се во моментален развој: Thermal Assisted Switching (TAS) која е развиена од Crocus Technology, и Spin Torque Transfer (STT) од Crocus, Hynix, IBM, како и неколку  други компании кои работат на нив. STT-MRAM се чини дека дозволува многу поголема густина(збиеност) отколку првата генерација ,но заостанува позади флеш од исти причини како FeRAM-огромен конкурентски притисок во флеш пазарот. Уште една solid-state технологија која е повеќе во експериментална фаза е Фазата-промени RAM,или PRAM. PRAM е заснован врз основа на истот механизам како и за снимање ЦД-а и ДВД-а, но ги чита врз основа на промените во електричен отпор подобро отколку промените во нивните оптички својства. Се разгледува “dark horse” одреден временски период, каде во 2006 г. Samsung ја најави достапноста од 521Mb,значително поголем капацитет од било кој MRAM или FeRAM. Просторната густина на овие делови се чини како дури и повеќе отколку модерните флеш уреди,нискиот вкупен склад е поради недостаток од мулти-битна енкрипција. Оваа најава беше проследена од Intel и STMicroelectronics, кои ги демонстрираа PRAM уредите на  Intel Developer форумот во октомври 2006 г. Еден од најважните кои присуствуваа на сесиите во IEDM Декември 2006 беше презентацијата на IBM на нивната PRAM технологија.
Деверол
Се смета дека е најјужниот остров во светот.
NVRAM
Најнови достигнувања
Исто така во оваа категорија спаѓа и е силициум-оксид-нитрид-оксид-силициум (SONOS) меморија.
Деверол
Белешки од истражувачите:Ноќе и ден претежно облачно. Не може да се очекува речиси никакво сонце. Предвидени се температури и до -27 °C. Во текот на ноќта и во првите часови од денот дува слаб ветер (7 до 12 km/h). Среда попладне е забележлив слаб воздух (1 до 7 km/h). Можни се до 9 km/h. Дува ветер од југозападен правец. Временската прогноза за островот Деверал за среда најверојатно ќе биде точна.
NVRAM
Најнови достигнувања
Можеби една од повеќето иновативни решенија е millipede меморијата,развиена од страна на IBM. Мillipede во суштина е дупчана картичка направена со користење на нанотехнологиите како драматично би ја зголемило просторната густина.Иако беше планирано да се воведе  millipede уште во 2003 г., неочекуваните проблеми во развојот го одложија за 2005 година, но во тој момент веќе не беше конкурентен со флешот. Во теорија технологијата нуди складирање на густината од редот на 1 Tbit/in2  далеку повисока  дури и од најдобрите технологии за тврди-дискови кои моментално се користат (нормален запис нуди околу 230 Gbit/ in2). Сепак,бавното време за читање и запишување на мемориите од оваа големина веројатно ќе ја ограничи технологијата на тврдите дискови и ќе ја замени со спротивната голема-брзина РАМ-која што се користи,иако  во  голема мера истото  важи и за флешот. Останува да се види дали оваа технологија некогаш ќе стане практична.
Бројни помалку познати уреди се предложени,вклучувајќи ја и NANO-RAM заснована на карбонска нано технологија,но во моментов е далеку од комерцијализација. Предностите кај наноструктурите како квантни точки,јаглеродните наноцевки и нанопроводниците се тоа што нудат повеќе од нивните силициумски-засновани претходници вклучувајќи ја и нивната мала големина,брзина и густина. Неколку концепти за молекуларни размери на мемориските уреди се развиени во последно време.
Куќата Гунебо
Куќата Гунебо (шведски: Gunnebo slott) е замок сместен надвор од Гетеборг, во општина Молндал, Шведска.
Историја
Имотот се состои од главна зграда од крајот на 18 век, изградена од трговецот Џон Хол и нацртана од градскиот архитект Карл Вилхелм Карлберг во неокласична архитектура. Сите цртежи и идејни планови се чуваат и преку нив се вршат реконструкции и реновирање на згради и градини од 1990-тите. Денес, Гунебо е еден од најкомплетните имоти во Шведска од 18 век.
По смртта на Џон Хол во 1802 година, куќата ја наследил неговиот син Џон Хол Јуниор. Синот го загубил семејниот трговски бизнис поради рецесијата за време на Наполеоновите војни и семејството го продале Гунебо и целиот мебел. Последниот приватен сопственик, бароницата Хилда Спар, починала во 1948 година. Ентериерот од 18 век е пресоздаден во 1950-тите, кога општината Молндал го купила имотот. Неколку оригинални делови мебел биле вратени во Гунебо во текот на 20 век. Денес тоа е музеј и рекреирана куќа од 18 век.
Забележителни гости
И кралот Густав III од Шведска и Марија Тереза од Франција го посетиле семејството Хол во Гунебо. Тие го поздравиле и венецуелскиот револуционер Франциско де Миранда. Кралот Густав V ја посетил Хилда Спар во Куќата на почетокот на 20 век. Во јуни 2001 година гостите на самитот на ЕУ во Гетеборг, меѓу кои и американскиот претседател Џорџ Буш, ја посетиле куќата Гунебо.
Денес
Парковите се отворени за јавноста, а внатрешноста на Куќата може да се види со турнеја со водич. Во текот на годината за посетителите се нудат тури со водич, а има и продавница и ресторан. Секое лето во градините се одржува театар на отворено.
Полска филмска школа
Полска филмска школа (Polska Szkoła Filmowa) — претставува група на полски режисери и сценаристи што делувале и создавале помеѓу 1955 и 1963 година.
Државен архив на Македонија
Државeн архив на Македонија (службено наречен: Државен архив на Република Северна Македонија; поранешна кратенка: ДАРМ) — државен архив на Македонија создаден во 1951 година. Од 1926 до 1941 година архивот е во склоп на Државната архива на Србија во Белград.
Полска филмска школа
Меѓу најважните теми биле поранешните војници на полското движење на отпорот и нивната улога во повоената полска историја како и националните трагедии како што биле концентрациските логори и Варшавското востание. Политичките промени овозможиле групата јавно да размислува за неодамнешната полска историја.
Државен архив на Македонија
Историја
Со пројавувањето на потребата за прибирање и заштита на архивскиот материјал уште во текот на Втората светска војна на 3 мај 1945 година Министерството за народна просвета ја обелоденува намерата за формирање на Архив на Нароослободителното движење на Македонија во состав на Народната библиотека во Скопје. Оваа иницијатива не се реализирала од низа причини, но по кус период, со решението бр. 2543 од 31 мај 1946 година Министерството за народна просвета на НР Македонија оформува комисија задолжена за прибирање на архивскиот материјал. Комисијата започнала со активности, воглавно со вклучување на просветни работници чија задача била прибирањето на архивскиот материјал. Но ваквиот начин на работа не давал резултати. Во 1946 и 1947 година во прибирањето на архивскиот материјал се вклучуваат и новооснованиот Филозофски факултет и Институтот за национална историја.
Полска филмска школа
Полската филмска школа била прва што го истакнувала националниот карактер на Полјаците и едно од првите уметнички движења во Средна Европа што отворено се спротивставила на движењето и диктатот на социјалистичкиот реализам. Членовите на движењето честопати ја истакнувале улогата на поединецот во однос на општеството.
Државен архив на Македонија
Историја
Централниот комитет на Комунистичката партија на Македонија во 1949 година го создава Историскиот архив чија задача била да се собира и обработува архивскиот и мемоарскиот материјал поврзана со работничкото движење, Народноослободителната војна и Комунистичката партија на Македонија. Собраните материјали кој биле чувани од овој архив денес се во депоата на Архивот на Македонија.
Со донесувањето на општиот закон за државните архиви во Југославија во 1950 година на 6 јануари 1951 година Народното собрание на НР Македонија го усвојува Законот за државните архиви со кој е поставен темелот за создавањето на Архивот на Македонија (тогашен Државен архив на НР Македонија).
Со овој прв нормативен акт од областа на архивското законодавство во Република Македонија, не само што се постави основата за создавањето на Архивот на Македонија и неговите задачи, туку во истиот се одредува и создавањето на повеќе регионални архиви чија цел била поинтезивно да се собира, чува, заштитува и обработува архивскиот материјал која се создавала во институциите на новата држава, но и со цел потемелно да се зафатат со собирање и заштита на архивскиот материјал што ќе послужи за проучување на историјата на македонскиот народ. Во периодот од 1953 до 1960 година основани се и отпочнуваат со работа и девет регионални историски архиви кои во 1990 година со новиот Закон на архивски материјал влегуваат во составот на Архивот на Македонија како подрачни единици, и тоа во градовите: Битола, Куманово, Охрид, Прилеп, Скопје, Струмица, Тетово, Велес и Штип.
Веднаш по создавањето, Државниот архив на Република Македонија пристапува кон создавање на мрежа на архивски установи низ територијата на Република Македонија. Првично станува збор за архивски средишта при Народните музеи, за подоцна истите да прераснат во самостојни институции. Од 1990 година се врши интеграција на архивската служба во Македонија со што самостојните архивски установи низ Републиката стануваат подрачни одделенија.